Rétt fyrir jólin gerðu Fljótsdalshérað og Kvenfélag Skriðdæla með sér samning um leigu kvenfélagsins á Félagsheimilinu Arnhólsstöðum í Skriðdal . Með samningnum er kvenfélaginu heimilt að nota félagsheimilið til samkomuhalds og menningar - og veitinga - og gististarfsemi á hvern þann hátt sem það vill og er í samræmi við lög og reglugerðir og opinber leyfi . Sveitarfélagið mun aftur á móti , á næstu árum , tryggja nauðsynlegt viðhald á húsinu . Til viðbótar við Arnhólsstaði rekur Fljótsdalshérað félagsheimili á Iðavöllum , í Hjaltalundi og á Eiðum . Það voru þær Hugrún Sveinsdóttir og María Kristjánsdóttir sem undirrituðu samninginn fyrir hönd kvenfélagsins og Björn Ingimarsson fyrir hönd sveitarfélagsins .